CELEX: 62019CN0123
Language: mt
Date: 2019-02-18 00:00:00
Title: Kawża C-123/19 P: Appell ippreżentat fit-18 ta’ Frar 2019 minn Vans, Inc. mis-sentenza mogħtija mill-Qorti Ġenerali (Id-Disa’ Awla) fis-6 ta’ Diċembru 2018 fil-Kawża T-817/16, Vans, Inc. vs L-Uffiċċju tal-Proprjetà Intellettwali tal-Unjoni Ewropea

1.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/16
            
         
      Appell ippreżentat fit-18 ta’ Frar 2019 minn Vans, Inc. mis-sentenza mogħtija mill-Qorti Ġenerali (Id-Disa’ Awla) fis-6 ta’ Diċembru 2018 fil-Kawża T-817/16, Vans, Inc. vs L-Uffiċċju tal-Proprjetà Intellettwali tal-Unjoni Ewropea
      (Kawża C-123/19 P)
      (2019/C 220/21)
      Lingwa tal-kawża: il-Ġermaniż
      
         Partijiet
      
      
         Appellanti: Vans, Inc. (rappreżentanti: M. Hirsch u M. Metzner, Rechtsanwälte)
      
         Partijiet oħra fil-proċedura: L-Uffiċċju tal-Proprjetà Intellettwali tal-Unjoni Ewropea, Deichmann SE
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  1.
               
               
                  tannulla s-sentenza tal-Qorti Ġenerali tal-Unjoni Ewropea (Id-Disa’ Awla) tas-6 ta’ Diċembru 2018 fil-Kawża T-817/16 u d-deċiżjoni tar-Raba’ Bord tal-Appell tal-21 ta’ Settembru 2016 fil-Każ R 2030/2015-4 u tiċħad l-oppożizzjoni kollha kemm hi;
               
            
                  2.
               
               
                  tikkundanna lill-konvenut fl-ewwel istanza għall-ispejjeż.
               
            
         Aggravji u argumenti prinċipali
      
      Il-Qorti Ġenerali kkunsidrat b’mod żbaljat li l-intervenjenti tat provi suffiċjenti tat-trade mark preċedenti; b’mod partikolari, il-Qorti Ġenerali interpretat b’mod wisq wiesa’ l-kunċett ta’ “dokument ekwivalenti” fis-sens tar-Regola 19(2)(a)(ii) tar-Regolament (KE) Nru 2868/95 (1) (issa l-Artikolu 7(2)(a)(ii) tar-Regolament Delegat Nru 2018/625 (2));
      
                  —
               
               
                  Bil-kontra ta’ dak li qieset il-Qorti Ġenerali, estratt mid-data base TMView ma huwiex “dokument ekwivalenti” fis-sens tar-Regola 19(2)(a)(ii) tar-Regolament Nru 207/2009; dan jirriżulta, minn naħa, mill-formulazzjoni ċara tad-dispożizzjoni li, f’dak li jirrigwarda d-dokumenti ekwivalenti ammessi, tirreferi għan-natura u mhux għall-oriġini tad-dokument, u, min-naħa l-oħra, mir-ratio legis tad-dispożizzjoni;
               
            
                  —
               
               
                  Minħabba l-karatteristiċi tad-database, estratt minn TMView ma jistax isir prova li tissostanzja [l-oppożizzjoni];
               
            
                  —
               
               
                  L-oppożizzjoni kellha għalhekk tiġi miċħuda diġà minħabba l-assenza ta’ prova tad-dritt preċedenti;
               
            
                  —
               
               
                  Barra minn hekk, il-Qorti Ġenerali kkunsidrat b’mod żbaljat li hemm probabbiltà ta’ konfużjoni bejn iż-żewġ sinjali kunfliġġenti; b’mod partikolari, filwaqt li l-Qorti Ġenerali ċertament ikkonstatat id-differenzi eżistenti bejn is-sinjali, madankollu ma kkunsidrathomx iktar waqt l-evalwazzjoni tax-xebh viżiv bejn is-sinjali, iżda sempliċement qalet b’mod ġenerali u mingħajr ma mmotivat dan ulterjorment li jeżisti xebh viżiv medju bejn is-sinjali.
               
            
         (1)  Regolment tal-Kummissjoni (KE) Nru 2868/95 tat-13 ta’ Diċembru 1995 li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali bil-Malti, Kapitolu 17, Vol. 1, p. 189).
      
         (2)  Regolament Delegat tal-Kummissjoni (UE) 2018/625 tal-5 ta’ Marzu 2018 li jissupplimenta r-Regolament (UE) Nru 2017/1001 tal-Parlament Ewropew u tal-Kunsill dwar it-trade mark tal-Unjoni Ewropea, u li jħassar ir-Regolament Delegat (UE) 2017/1430 (ĠU 2018, L 104, p. 1).